इस जीत के बाद जिन्ना ने कांग्रेस से गठबंधन का प्रस्ताव रखा, लेकिन इस शर्त के साथ कि मुसलमानों के लिए अलग निर्वाचन क्षेत्र होंगे. साथ ही मुसलमानों की प्रतिनिधि मुस्लिम लीग होगी. कांग्रेस को ये मंजूर नहीं था. कांग्रेस के तमाम मुस्लिम नेता ही जिन्ना का विरोध कर रहे थे. फिर भी एक कोशिश हो रही थी कि मुस्लिम लीग का विलय कांग्रेस में हो जाए, लेकिन हिंदू और मुसलमान को दो अलग पहचान मानने वाले जिन्ना को ये कतई मंजूर नहीं था कि वो मुस्लिम नेता की अपनी पहचान और स्वार्थ को छोड़ें.